CELEX: 32005R0299
Language: sk
Date: 2005-02-23 00:00:00
Title: Nariadenie Komisie (ES) č. 299/2005 z 23. februára 2005, ktorým sa stanovuje množstvo surového tabaku, ktorý môže byť presunutý do inej skupiny odrôd v rámci garantovaného prahu pre zber v roku 2005 v Taliansku

24.2.2005   
            
            
               SK
            
            
               Úradný vestník Európskej únie
            
            
               L 51/11
            
         
      NARIADENIE KOMISIE (ES) č. 299/2005
   z 23. februára 2005,
   ktorým sa stanovuje množstvo surového tabaku, ktorý môže byť presunutý do inej skupiny odrôd v rámci garantovaného prahu pre zber v roku 2005 v Taliansku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu so surovým tabakom (1), a najmä na jeho článok 9 ods. 4,
   keďže:
   
               (1)
            
            
               Článok 9 nariadenia (EHS) č. 2075/92 určil systém kvót pre rôzne skupiny odrôd tabaku. Individuálne kvóty boli rozdelené medzi výrobcov na základe garantovaných prahov pre zber v roku 2005, ustanovených v prílohe II k nariadeniu Rady (ES) č. 546/2002 z 25. marca 2002, ktorým sa stanovujú prémie a garantované prahy na listový tabak podľa skupiny odrôd a podľa členských štátov pre zbery v rokoch 2002, 2003 a 2004 a ktorým sa mení a dopĺňa nariadenie (EHS) č. 2075/92 (2). Článok 9 ods. 4 nariadenia (EHS) č. 2075/92 umožňuje Komisii povoliť členským štátom presunúť garantované prahové množstvá do iných skupín odrôd s podmienkou, že predpokladané presuny medzi skupinami odrôd nespôsobia dodatočné náklady pre Európsky poľnohospodársky usmerňovací a záručný fond (EPUZF) a nebudú mať za následok zvýšenie celkového garantovaného prahu členského štátu.
            
         
               (2)
            
            
               Po splnení tejto podmienky je potrebné povoliť uvedený presun členským štátom, ktoré o to požiadali.
            
         
               (3)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre tabak,
            
         PRIJALA TOTO NARIADENIE:
   Článok 1
   Pre zber v roku 2005 sa členským štátom povoľuje presunúť pred 30. májom 2005 množstvá z jednej skupiny odrôd do inej skupiny odrôd podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. februára 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 215, 30.7.1992, s. 70. Nariadenie naposledy zmenené a doplnené nariadením (ES) č. 1782/2003 (Ú. v. EÚ L 270, 21.10.2003, s. 1), zmenené a doplnené nariadením (ES) č. 864/2004 (Ú. v. EÚ L 161, 30.4.2004, s. 48).
   
      (2)  Ú. v. ES L 84, 28.3.2002, s. 4. Nariadenie naposledy zmenené a doplnené nariadením (ES) č. 1782/2003, zmenené a doplnené nariadením (ES) č. 864/2004.
   
      PRÍLOHA
      Garantované prahové množstvá, ktoré môže každý členský štát presunúť z jednej skupiny odrôd do inej skupiny odrôd
      
                  Členský štát
               
               
                  Skupina odrôd, z ktorej sa prevod uskutočňuje
               
               
                  Skupina odrôd, do ktorej sa prevod uskutočňuje
               
            
                  TALIANSKO
               
               
                  507,5 t light air cured (skupina II)
               
               
                  406,0 t flue-cured (skupina I)
               
            
                  1 587,5 t dark air cured (skupina III)
               
               
                  398,3 t flue-cured (skupina I)
               
            
                  1 089,6 t light air cured (skupina II)
               
            
                  1 791,5 t fire cured (skupina IV)
               
               
                  1 576,0 t flue-cured (skupina I)
               
            
                  4 279,4 t sun cured (skupina V)
               
               
                  717,7 t flue-cured (skupina I)
               
            
                  2 805,9 t light air cured (skupina II)
               
            
                  148,3 t dark air cured (skupina III)
               
            
                  463,3 t Katerini (skupina VII)
               
               
                  353,3 t flue-cured (skupina I)
               
            
                  110,0 t light air cured (skupina II)